Па спецыяльна распрацаваным праекце “Мінулае – сучаснае” зроблена добраўпарадкаванне. Пра былое старым напамінаюць малыя архітэктурныя формы, устаноўленыя на тэрыторыі вакол аддзялення: калодзеж, млын, мосцік праз рэчку, неабходныя ў сялянскай гаспадарцы рэчы… Цяперашняе жыццё састарэлых – гэта само аддзяленне, якое радуе вока сучасным інтэр’ерам, утульнымі пакоямі, дзе пажылыя людзі адчуваюць сябе як дома, і ў той жа час яны маюць магчымасць карыстацца ўсімі бытавымі зручнасцямі.